《拟古 其二》
明代·王洪

有士在山泽，五月恒被裘。饥食商山芝，渴饮颍水流。

世人不可见，巢许相与游。伊我欲求之，巾车陟崇丘。

芳草满涧阿，松柏荫道周。欢然延入室，玄言为我酬。

愿此谢尘鞅，卒岁以为俦。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。